Anil Ambani
డస్సాల్ట్‌తో రిలయెన్స్‌ అనిల్‌ అంబానీ జట్టు
ముంబై, అక్టోబరు 3: ఫ్రాన్స్‌ప్రభుత్వం నుంచి రాఫెల్‌ జెట్‌ యుద్ధవిమానాల డీల్‌ కుదరడంతో అనిల్‌ అంబానీ గ్రూప్‌ రక్షణరంగ జాయింట్‌ వెంచర్లపై దృష్టిపెట్టింది. రిలయన్స్‌గ్రూప్‌ సోమవారం ఫ్రెంచ్‌ రక్షణరంగ కంపెనీ డస్సాల్ట్‌తో జాయింట్‌వెంచర్‌ ఒప్పందం చేసుకుంటున్నట్లు ప్రకటించింది. డస్సాల్ట్‌ రిలయన్స్‌ ఏరోస్పేస్‌ పేరిట ఏర్పాటవుతున్న ఈ ఏరోస్పేస్‌ కంపెనీ 36 రాఫెల్‌ జెట్‌యుద్ధవిమానాల ఒప్పందం జరిగిన తర్వాత తెరపైకి వచ్చింది. 7.87 బిలియన్‌ యూరోలు అంటే భారతీయ కరెన్సీలో 59వేల కోట్ల విలువైన ఒప్పందానికి ఫ్రాన్స్‌, భారత్‌ ల మధ్య గడచిన సెప్టెంబరు 23వ తేదీ ఒప్పందం జరిగిన సంగతి తెలిసిందే. ఈ వ్యూహాత్మక ఒప్పం దం వల్ల డస్సాల్ట్‌ రిలయన్స్‌ రెండు కంపెనీల జాయిం ట్‌ వెంచర్‌ పరిశోధన, ప్రాజెక్టుల వృద్ధి, ఐడిడిఎం పథకాలు అంటే దేశీయంగా డిజైన్‌చేసిన ప్రాజెక్టుల అభివృద్ధి ఉత్పత్తికి ప్రాధాన్యతనిస్తుందని తేలింది. రక్షణ మంత్రి మనోహర్‌పారిక్కర్‌ ఈ కొత్త కార్యాచరణను అమలుకుతెచ్చారు. మేకిన్‌ ఇండియా కార్యాచరణ స్ఫూర్తితో రిలయన్స్‌ ఏరోస్పేస్‌తో విదేశీ కంపెనీల జాయింట్‌ వెంచర్‌ వ్యూహాత్మక పారిశ్రా మిక భాగస్వామ్యం, దేశీయ ఉత్పత్తి పటిష్టతకు దోహదంచేస్తుందని, భారత్‌ప్రభుత్వ ప్రోత్సాహానికి అనుగుణంగా ఈ జాయింట్‌ వెంచర్‌ నడుస్తుందని డస్సాల్ట్‌ఛైర్మన్‌ ఎరిక్‌ ట్రాపియర్‌ పేర్కొన్నారు. ఆర్‌ కామ్‌ ఛైర్మన్‌ అనిల్‌ అంబానీ మాట్లాడుతూ డస్సాల్ట్‌ వంటి ప్రపంచ కంపెనీతో భాగస్వామ్యం వహించ డం ఎంతో గర్వకారణమని అన్నారు. పారిశ్రామిక మేధావి ఎరిక్‌వంటి నిపుణులతో జతకట్టడం అదృ ష్టం అన్నారు. భారతీయ ఏరోస్పేస్‌రంగంలో రిల యన్స్‌ ఇన్‌ఫ్రాఅనుబంధంగా ఉన్న రిలయన్స్‌ ఏరో స్పేస్‌కు ఇదొక మంచి అవకాశంఅని అనిల్‌ అంబానీ వివరించారు. మొత్తం 8వేలకుపైగా మిలిటరీ, పౌర విమానాలు 90దేశాలకు గడచిన 60 ఏళ్లుగా సర ఫరా చేస్తున్న డస్సాల్ట్‌ తాజాగా భారత్‌ పారిశ్రామిక విధానానికి ఆకర్షితురాలైంది. ఇప్పటివరకూ డస్సాల్ట్‌ సంస్థ 28 మిలియన్ల విమాన గంటలను బ్రేక్‌చేసిం దని అంచనా. డిజైన్‌, అభివృద్ధి, విక్రయాలు, అన్ని రకాల ఎయిర్‌క్రాఫ్ట్‌లకు సేవలు వంటి వాటిలో డస్సాల్ట్‌ ఎంతో పేరుపొందింది.
రాఫెల్‌ ఫైటర్‌తో పాటు ఫాల్కన్‌ రేంజి బిజినెస్‌ విమానాలు, మానవ రహిత మిలిటరీ వ్యవస్థలను రూపొందించడంలో మంచి పేరుగాంచింది. 2015లోనే డస్సాల్ట్‌ ఏవి యేషన్‌ రాబడులు 4.20 బిలియన్‌ యూరోలుగా పేర్కొంది. కంపెనీకి 12వేలమందికిపైగా ఉద్యోగులు పనిచేస్తున్నారు. డస్సాల్ట్‌ ఏవియేషన్‌ తన మొట్ట మొదటి శతవార్షికోత్సవాలను నిర్వహిస్తోంది. 1916 లో మార్సెల్‌ డస్సాల్ట్‌ ఎక్లయిర్‌ ప్రొపెల్లర్లు ఈ కంపెనీని స్థాపించారు. రిలయన్స్‌గ్రూప్‌ 2015 జనవరిలోనే రక్షణరంగఉత్పత్తిరంగంలో ప్రత్యేకనైపు ణ్యత కలిగిన నావికా షిప్‌యార్డును కొనుగోలు చేసింది. అంతేకాకుండా భూఉపరితల, సముద్రం, వాయువిభాగాలరక్షణ ఉత్పత్తిరంగాల్లో తన సామ ర్ధ్యాన్ని మరింత పెంచుకునేందుకు కృషిచేస్తోంది.
అంతేకాకుండా కొత్తగా ఆవిర్భవించిన జాయింట్‌ వెం చర్‌ నాగ్‌పూర్‌లో ఉత్పత్తికేంద్రాన్ని ఏర్పాటుచేస్తోం ది. డస్సాల్ట్‌ పంపిణీ వ్యవస్థకు ఈ యూనిట్‌ వెన్ను దన్నుగా నిలుస్తుంది. భారత్‌లో ఫ్రెంచ్‌ కంపెనీ మేకి న్‌ ఇండియా కిందసుమారు 4.51 బిలియన్‌ డాల ర్లు అంటే 30వేల కోట్లకుపైబడి వ్యయంచేస్తామని ప్రకటించింది. ప్రపంచంలోనే రక్షణరంగ ఆయుధ సామగ్రిని ఎక్కువ దిగుమతి చేసుకుంటున్న భారత్‌ విదేశీ రక్షణరంగ కంపెనీలను భారత్‌లోపెట్టుబడులు పెట్టాలని కోరుతూ వస్తున్నది. 50శాతం దేశీయంగా ఉత్పత్తికి డస్సాల్ట్‌ అంగీకరించింది. ప్రభుత్వం భవి ష్యత్తులో ఇచ్చే రాఫెల్‌ జెట్‌ యుద్దవిమానాల ఆర్డర్ల కు అనుగుణంగా డస్సాల్ట్‌ కంపెనీ భారత్‌ జాయింట్‌ వెంచర్‌లో అనిల్‌ అంబానీ రిలయన్స్‌తో కలిసి పని చేస్తుంది. రిలయన్స్‌తోపాటుగా భారత్‌లో టాటా గ్రూప్‌, మహీంద్రగ్రూప్‌, ఎల్‌అండ్‌టిగ్రూప్‌లు రక్షణ రంగం, ఏరోస్పేస్‌రంగాల్లో ఉత్పత్తులకు ప్రాధాన్యతని చ్చి విదేశీ సంస్థలతో జతకట్టేందుకు సైతం ముందుకు వస్తున్నాయి. టెలికాం,ఈక్విటీప్రైవేటు, కేపిటల్‌, ఫండ్‌ రంగాల్లోను, టెలికాంరంగాల్లో అగ్రగామిగా ఉన్న అనిల్‌ అంబానీ తాజాగా రక్షణరంగం, ఏరోస్పేస్‌, నావికాదళ రంగాలపైదృష్టిసారించారు. ఇందులోభాగంగానే ఆయా రంగాల్లో జాయింట్‌ వెంచర్లతో రిలయన్స్‌ను భారీ స్థాయిలో వృద్ధిచేసేందుకు ప్రణాళికలు వేస్తున్నారు. అందులోభాగంగానే ఫ్రాన్స్‌కు చెందిన రాఫెల్‌యుద్ధ విమానాల తయారీ సంస్థ డస్సాల్ట్‌ కంపెనీతో జాయిం ట్‌ వెంచర్‌ ఒప్పందం చేసుకున్నట్లు తెలుస్తోంది.